Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 653/14/8806	Košice, 29.12.2014
EEČ : 2-65-305-2014

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Okresnému úradu Košice  - okolie, odbor všeobecnej vnútornej správy Hroncova 13, Košice

d¨ľa 20. 09. 2014 v presne nezistenom čase rozbil sklenenú výpl¨ľ na rodinnom dome v obci XXXXX, okres Košice  - okolie, a to tak, že hodil kame¨ľ do kuchynského okna a spôsobil tak XXXXX škodu vo výške 800 €

pretože výsledky skráteného vyšetrovania ukazujú, že nejde o prečin, ale ide o skutok, ktorý by mohol byť priestupkom

Odôvodnenie:
Uznesením povereného príslušníka OO PZ Jasov sp. zn. ORP-1035/JA-KS-2014 z 20. 09. 2014 bolo začaté trestné stíhanie a vznesené obvinenie ml. XXXXX  pre prečin poškodzovania cudzej veci podľa § 245 ods. 1 Trestného zákona, na tom skutkovom základe, ako je to uvedené vo výrokovej časti tohto uznesenia.

	V priebehu vyšetrovania bol vypočutý obv. ml. XXXXX, ktorý uviedol, že bol opitý, pretože zarobil nejaké peniaze na brigáde a keď išiel okolo domu poškodeného zobral zo zeme kame¨ľ a hodil ho do okna. Nevie, prečo to urobil.

Svedok – poškodený XXXXX vo svojej výpovedi uviedol, že asi okolo 15.30 hod. d¨ľa 20. 09. 2014 prišiel domov a zistil, že mu niekto rozbil sklenenú výpl¨ľ na okne, pričom následne mu rozbil aj porcelánovú vázu, ktorá bola na kritickom mieste. Uviedol, že celková škoda mu bola spôsobená vo výške 357,20 € na okne a poškodením vázy mu vznikla škoda 25 €. 

Zo znaleckého posudku vyplýva, že znalky¨ľa do celkovej škody zarátala všetky náklady spojené s poškodením okna, t. j. náklady na montáž aj dopravu. Výslednú škodu po zarátaní amortizácie stanovila na sumu 297,55 € s DPH. Avšak k ustáleniu samotnej škody uviedla, že po odrátaní všetkých nákladov amortizácie, celková škoda na okne bola vo výške 161,61 € s DPH, na vnútornej žalúzii škoda vo výške 20,83 € s DPH a na porcelanovej váze určila škodu vo výške 3,80 € s DPH. Teda celková škoda, ktorá bola spôsobená poškodenému je 186,24 €. 

Vzhľadom k tomu, že výška škody neprevyšuje sumu 266 € potrebnú na spáchanie prečinu poškodzovania cudzej veci podľa § 245 ods. 1 Tr. zákona, je potrebné kvalifikovať konanie obvineného ml. XXXXX ako priestupok, pretože neboli naplnené znaky skutkovej podstaty prečinu poškodzovania cudzej veci podľa § 245 ods. 1 Tr. zákona.
	
	Preto bolo potrebné konanie obvineného ml. XXXXX právne posúdiť iba ako priestupok v zmysle § 50 ods. 1  zákona č. 372/1990 Zb. z. o priestupkoch v znení zmien a doplnkov, o ktorom je príslušný rozhodnúť Okresný úrad Košice – okolie ako správny orgán.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor